**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a Martfűi Városi Művelődési Központ és Könyvtár épületében légkezelő rendszer telepítésére vonatkozó kiegészítő munkák többletköltségére

Martfű Város Önkormányzata Képviselő-testületének

2018. május 30-i ülésére

Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Martfű Város Önkormányzata tulajdonában lévő Martfű Városi Művelődési Központ és Könyvtár részére az adósságkonszolidációban nem részesült önkormányzatok támogatásából megvalósult a légkezelő telepítése.

A kivitelezés gyakorlati megvalósítása során felmerültek plusz igények, többletmunkálatok. Egyrészt a tervezés és így a kivitelezés nem tartalmazott bizonyos, a működtetéshez elengedhetetlen munkálatokat, beszerzéseket, másrészt megrendelői többletigény is felmerült a belső munkálatok esztétikusabb, dekoratívabb megjelenítése érdekében:

* a rendszer hűtési és fűtési oldalának is fagyállóval való feltöltése, a fűtési oldalon hőcserélő beépítése
* a tetőn levő légkezelő acélszerkezetének átterveztetése a statikai felmérés alapján
* a pódiumteremben kazettás álmennyezet szerelése az egyszerű gipszkartonozás helyett

A felmerült többletmunkálatok költsége a vállalkozó tájékoztatása szerint: **nettó 2.139.500,- Ft**.

A vállalkozó által megküldött költségek részletezését előterjesztésemhez csatolom.

Kérem a Tisztelt Képviselő-testületet, hogy a felmerült költségek kötelezettségvállalásáról az alábbi határozati javaslat elfogadásával szíveskedjen dönteni.

Határozati javaslat:

……./2018.(…….) határozat

a Martfűi Városi Művelődési Központ és Könyvtár épületében légkezelő rendszer telepítésére vonatkozó kiegészítő munkák többletköltségéről

Martfű Város Önkormányzatának Képviselő-testülete megtárgyalta a Martfűi Városi Művelődési Központ és Könyvtár épületében légkezelő rendszer telepítésére vonatkozó kiegészítő munkák többletköltségére vonatkozó előterjesztést, és a felmerült nettó 2.139.500,- Ft kötelezettségvállalást a z Önkormányzat általános tartalékkerete terhére biztosítja.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda

Martfű, 2018. május 18.

 Dr. Papp Antal

 polgármester

Látta: Szász Éva jegyző